CELEX: 62018TN0667
Language: sl
Date: 2018-11-09 00:00:00
Title: Zadeva T-667/18: Tožba, vložena 9. novembra 2018 – Pinto Teixeira/ESZD

14.1.2019   
            
            
               SL
            
            
               Uradni list Evropske unije
            
            
               C 16/58
            
         
      Tožba, vložena 9. novembra 2018 – Pinto Teixeira/ESZD
      (Zadeva T-667/18)
      (2019/C 16/69)
      Jezik postopka: francoščina
      
         Stranki
      
      
         Tožeča stranka: José Manuel Pinto Teixeira (Oeiras, Portugalska) (zastopnika: S. Orlandi in T. Martin, odvetnika)
      
         Tožena stranka: Evropska služba za zunanje delovanje
      
         Predloga
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 21. februarja 2018, s katerim je organ za imenovanja zavrnil predlog, naj na podlagi člena 16 kadrovskih predpisov dovoli opravljanje zunanje dejavnosti, razglasi za ničen;
               
            
                  —
               
               
                  ESZD naloži plačilo stroškov in plačilo zneska 10 000 EUR za povzročeno nematerialno škodo.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni: kršitev člena 16 kadrovskih predpisov Evropske unije v delu, v katerem naj bi bil izpodbijani sklep sprejet po izteku roka trideset delovnih dni od prejetja izjave tožeče stranke o tem, da namerava po prenehanju zaposlitve opravljati poklicno dejavnost.
               
            
                  2.
               
               
                  Drugi tožbeni razlog: očitne kršitve presoje, zaradi katerih naj bi bil izpodbijani sklep nezakonit, saj naj zadevna dejavnost ne bi bila niti povezana z dejavnostjo, ki jo je tožeča stranka zadnja tri leta opravljala v okviru zaposlitve, niti nezdružljiva z interesi ESZD.